techiaith/cofnodycynulliad_en-cy huggingface dataset:
English: Absolutely, and can I thank the Member for her question and her keen interest in this subject? The sort of development we're talking about could offer lifelong careers for the young people who are joining us in the gallery today, from the Member's constituency. We recognise the opportunity that tidal energy generation presents for the economy of Wales, and I hope to have an early meeting with Swansea bay tidal lagoon to discuss the economic aspects of the project. Now, whilst the UK Government's independent review of tidal lagoon is under way, my officials are continuing to regularly engage with Tidal Lagoon Power and the UK Government to ensure Welsh businesses, and, specifically the local economy, gain the maximum benefit from the project.
Welsh: Yn sicr, a diolch i'r Aelod am ei chwestiwn a'i diddordeb brwd yn y pwnc hwn. Gallai'r math o ddatblygiad rydym yn sôn amdano gynnig gyrfaoedd gydol oes i'r bobl ifanc sy'n ymuno â ni yn yr oriel heddiw, o etholaeth yr Aelod. Rydym yn cydnabod y cyfle y mae cynhyrchu ynni'r llanw yn ei roi i economi Cymru, ac rwy'n gobeithio cael cyfarfod cynnar gyda morlyn llanw bae Abertawe i drafod agweddau economaidd y prosiect. Nawr, gydag adolygiad annibynnol Llywodraeth y DU o'r morlyn llanw ar y gweill, mae fy swyddogion yn parhau i ymgysylltu'n rheolaidd â Tidal Lagoon Power a Llywodraeth y DU i sicrhau bod busnesau Cymru, a'r economi leol, yn benodol, yn cael y budd mwyaf o'r prosiect.
English: Cabinet Secretary, can I assure you you'll get support from all sides of the Assembly in these efforts? Because what tidal energy offers us is a chance to really get there ahead of the game, lead the world eventually in harnessing this powerful source of energy, and the engineering and the skills that are needed to develop it. And, in particular, if the Swansea lagoon doesn't go ahead, if this project is not successful, we should renew our efforts to see and develop where this technology will be effective around the coast of Wales.
Welsh: Ysgrifennydd y Cabinet, a gaf eich sicrhau y byddwch yn cael cefnogaeth o bob ochr i'r Cynulliad yn yr ymdrechion hyn? Oherwydd yr hyn y mae ynni'r llanw yn ei gynnig i ni yw cyfle i fod yn flaengar, arwain y byd yn y pen draw ar harneisio'r ffynhonnell bwerus hon o ynni, a'r beirianneg a'r sgiliau sydd eu hangen i'w ddatblygu. Ac yn arbennig, os na fwrir ymlaen â'r morlyn yn Abertawe, os nad yw'r prosiect hwn yn llwyddiannus, dylem adnewyddu ein hymdrechion i weld a datblygu lle y bydd y dechnoleg hon yn effeithiol o amgylch arfordir Cymru.
English: Yes, and can I thank the Member for his question, and also for support for this scheme right across the Chamber? The energy environment sector in Wales is enormously important to our future. It employs at the moment somewhere in the region of 58,000 people and provides opportunities for more than 2,000 companies, with a turnover of more than £2.3 billion. I'm very keen to ensure that, as we develop a new economic strategy for Wales, one based on a central pillar of prosperity and security, we make sure that energy security is at the very core of that strategy.
Welsh: Ie, a diolch i'r Aelod am ei gwestiwn, a hefyd am y gefnogaeth i'r cynllun hwn ar draws y Siambr. Mae'r sector ynni a'r amgylchedd yng Nghymru yn hynod o bwysig i'n dyfodol. Ar hyn o bryd, mae'n cyflogi tua 58,000 o bobl ac yn darparu cyfleoedd i fwy na 2,000 o gwmnïau, gyda throsiant o fwy na £2.3 biliwn. Wrth i ni ddatblygu strategaeth economaidd newydd i Gymru, un yn seiliedig ar sylfaen ganolog o ffyniant a diogelwch, rwy'n awyddus iawn i sicrhau ein bod yn gwneud yn siŵr fod diogelwch ynni yn greiddiol i'r strategaeth honno.
English: I concur fully with the comments already made on tidal lagoon and, the potential for Wales, economically and as a world-class leader in this source of energy creation. The Cabinet Secretary will know that major energy infrastructure is often defined in terms of energy generation, but I want to ask the Minister what longer term thought is being given to energy efficiency as a major energy infrastructure. The Welsh Labour Government is to be commended for its steadfast support of energy efficiency initiatives targeted at domestic customers and businesses, and at public sector organisations; the increased investment in the Welsh Government Warm Homes initiative, helping to tackle fuel poverty; the information, advice and support through Resource Efficient Wales; support for businesses through Business Wales, and so on, and so on. Yet the Welsh Government know more than most - in fact, they mention it in their recent strategy - that the gap between our ambition and reality on energy efficiency will take some bridging. So, does the Cabinet Secretary see any role for defining energy efficiency as major infrastructure as one way to bridge that gap, tackle fuel poverty, help decarbonisation by reducing the need to build more power stations, and generating capacity?
Welsh: Rwy'n cytuno'n llwyr â'r sylwadau a wnaed eisoes ar Tidal Lagoon a'r potensial i Gymru, yn economaidd ac fel arweinydd byd-eang yn y ffynhonnell hon o greu ynni. Bydd Ysgrifennydd y Cabinet yn gwybod bod seilwaith ynni mawr yn aml yn cael ei ddiffinio yn nhermau cynhyrchu ynni, ond hoffwn ofyn i'r Gweinidog pa ystyriaeth hirdymor a roddir i arbed ynni fel seilwaith ynni mawr. Mae Llywodraeth Lafur Cymru i'w chanmol am ei chefnogaeth gadarn i fentrau arbed ynni sy'n targedu cwsmeriaid domestig a busnesau, a sefydliadau yn y sector cyhoeddus; y buddsoddiad cynyddol ym menter Cartrefi Clyd Llywodraeth Cymru, sy'n helpu i fynd i'r afael â thlodi tanwydd; y wybodaeth, y cyngor a'r cymorth drwy Cymru Effeithlon; cymorth i fusnesau drwy Busnes Cymru, ac yn y blaen, ac yn y blaen. Eto i gyd, mae Llywodraeth Cymru yn gwybod yn fwy na'r mwyafrif - mewn gwirionedd, maent yn cyfeirio ato yn eu strategaeth ddiweddar - fod y bwlch sydd i'w gau rhwng ein huchelgais a'r realiti mewn perthynas ag arbed ynni yn fawr. Felly, a yw Ysgrifennydd y Cabinet yn gweld unrhyw rôl i ddiffinio arbed ynni fel seilwaith mawr fel un ffordd o gau'r bwlch hwnnw, mynd i'r afael â thlodi tanwydd, helpu i ddatgarboneiddio drwy leihau'r angen i adeiladu mwy o orsafoedd pŵer, a chynhyrchu capasiti?
English: Absolutely, and can I thank the Member for his question, and for rightly pointing out that we've got a proud record of supporting domestic and business energy efficiency schemes in Wales? The Member may be interested to know that we have large-scale, state-aid-compliant energy efficiency projects that are now being designed and approved by Europe that offer innovative solutions that could be very important to energy-intensive industries, such as steel. And, as I reflect as well on my answer to David Melding, I would say that, in terms of domestic energy efficiency, that would also form a core aspect of the new economic strategy, and in particular energy security.
Welsh: Yn sicr, a diolch i'r Aelod am ei gwestiwn, ac am nodi'n gywir fod gennym hanes balch o gefnogi cynlluniau arbed ynni domestig a busnesau yng Nghymru? Efallai fod gan yr Aelod ddiddordeb mewn gwybod bod gennym brosiectau arbed ynni ar raddfa fawr sy'n cydymffurfio â chymorth gwladwriaethol yn cael eu cynllunio a'u cymeradwyo gan Ewrop yn awr ac maent yn cynnig atebion arloesol a allai fod yn bwysig iawn i ddiwydiannau ynni-ddwys, fel dur. Ac wrth i mi ystyried fy ateb i David Melding, byddwn yn dweud hefyd, o ran arbed ynni domestig, byddai hynny hefyd yn ffurfio un o agweddau craidd y strategaeth economaidd newydd a diogelu ffynonellau ynni yn benodol.
English: Yes. I fully recognise the importance of cross-border connectivity for the social and economic benefit of both sides of the border. We are engaged with various partners across all modes to seek to maximise the benefits that connectivity can bring across the whole of Wales.
Welsh: Gwnaf. Rwy'n cydnabod yn llwyr pa mor bwysig yw cysylltedd trawsffiniol er lles cymdeithasol ac economaidd y ddwy ochr i'r ffin. Rydym yn ymwneud ag amryw o bartneriaid ar draws pob modd i geisio sicrhau'r manteision mwyaf y gall cysylltedd eu creu ledled Cymru gyfan.
English: Thank you for your answer, Cabinet Secretary. I hope you will be aware of a long-standing issue in my constituency for a proposed bypass for the Llanymynech and Pant area, and I have been in previous correspondence with your predecessor, Edwina Hart, on this. I recently met with Andrew Jones, the transport Minister from the UK Government, in Llanymynech with community representatives. He certainly expressed a willingness to meet with you to discuss this specific project. Would you agree to that meeting, and also would you agree to perhaps provide some information on progress on the specific scheme?
Welsh: Diolch i chi am eich ateb, Ysgrifennydd y Cabinet. Rwy'n gobeithio y byddwch yn ymwybodol o fater hirsefydlog yn fy etholaeth ynghylch ffordd osgoi arfaethedig yn ardal Llanymynech a Phant, a bûm yn gohebu o'r blaen gyda'ch rhagflaenydd, Edwina Hart, ynglŷn â hyn. Cyfarfûm yn ddiweddar ag Andrew Jones, Gweinidog dros Drafnidiaeth Llywodraeth y DU, yn Llanymynech, gyda chynrychiolwyr ar ran y gymuned. Yn sicr, mynegodd barodrwydd i gyfarfod â chi i drafod y prosiect penodol hwn. A fyddech yn cytuno i gael y cyfarfod hwnnw, a hefyd a fyddech yn cytuno i ddarparu rhywfaint o wybodaeth am y cynnydd a wnaed ar y cynllun penodol?
English: Yes, I would agree to that meeting, and I'd like to thank the Member for bringing this to my attention. I know that he's given it considerable focus in his time as Assembly Member, and we're continuing to work with Highways England regarding that particular stretch, and we will continue to meet with them to promote joint working and to develop feasibility studies for future cross-border schemes. Also, my officials are taking into account the work of Highways England on their A5 corridor study, as the outcome could have implications for the scheme that the Member raises.
Welsh: Byddwn yn cytuno i'r cyfarfod hwnnw, a diolch i'r Aelod am dynnu fy sylw at hyn. Gwn ei fod wedi rhoi cryn dipyn o sylw iddo yn ei gyfnod fel Aelod Cynulliad, ac rydym yn parhau i weithio gyda Highways England mewn perthynas â'r darn hwnnw o ffordd, a byddwn yn parhau i'w cyfarfod er mwyn hyrwyddo gweithio ar y cyd ac i ddatblygu astudiaethau dichonoldeb ar gyfer cynlluniau trawsffiniol yn y dyfodol. Hefyd, mae fy swyddogion yn ystyried gwaith Highways England ar eu hastudiaeth o goridor yr A5, gan y gallai'r canlyniad beri goblygiadau i'r cynllun y mae'r Aelod yn ei drafod.
English: Cabinet Secretary, you'll know as well as I do that for north Wales to prosper economically, we not only need strong and effective transport links across the region, but across the border with our near neighbours in the north-west of England. Improvement to road links like the A55 and A494 are critical, but we also need a wider transport plan to support crucial cross-border economic collaboration with the north-west of England. Will you therefore provide an update on the development of the north-east Wales metro alongside to boost cross-border economic co-operation?
Welsh: Ysgrifennydd y Cabinet, rydych yn gwybod cystal â minnau, er mwyn i ogledd Cymru ffynnu yn economaidd, mae angen cysylltiadau trafnidiaeth cryf ac effeithiol ar draws y rhanbarth, ac ar draws y ffin gyda'n cymdogion agos yng ngogledd-orllewin Lloegr hefyd. Mae gwella cysylltiadau ffordd fel yr A55 a'r A494 yn hanfodol, ond mae angen cynllun trafnidiaeth ehangach arnom i gefnogi cydweithredu economaidd trawsffiniol hanfodol gyda gogledd-orllewin Lloegr. A wnewch chi, felly, roi'r wybodaeth ddiweddaraf ynglŷn â datblygiad metro gogledd-ddwyrain Cymru ochr yn ochr â hynny i hybu cydweithredu economaidd trawsffiniol?
English: Can I thank the Member for her question, and say that the economy of north Wales has phenomenal potential? It is our gateway to the world and we wish to see it take flight. We have begun work to advance the development of a north-east Wales metro system. It's important that we have connectivity across the whole of the region to maximise the opportunities further west and to provide reliable, efficient and quality connectivity south and across the border. Outline proposals are being prepared, and we will be setting out that vision within the first 100 days of this Government. Likewise, I'm keen to ensure that cross-border economic development is a focus of my work, and I intend to host a summit in July for interested parties on both the Welsh and English side of the border.
Welsh: Diolch i'r Aelod am ei chwestiwn, ac a gaf fi ddweud bod gan economi gogledd Cymru botensial rhyfeddol? Dyna yw ein porth i'r byd a hoffem ei weld yn llwyddo. Rydym wedi dechrau gweithio i hybu datblygiad system metro ar gyfer gogledd-ddwyrain Cymru. Mae'n bwysig fod gennym gysylltedd ar draws y rhanbarth i gyd i wneud y gorau o'r cyfleoedd ymhellach i'r gorllewin ac i ddarparu cysylltedd dibynadwy, effeithlon ac o ansawdd da, i'r de ac ar draws y ffin. Mae cynigion amlinellol yn cael eu paratoi, a byddwn yn cyflwyno'r weledigaeth honno o fewn 100 diwrnod cyntaf y Llywodraeth hon. Yn yr un modd, rwy'n awyddus i sicrhau bod datblygu economaidd trawsffiniol yn un o'r pethau y bydd fy ngwaith yn canolbwyntio arno, ac rwy'n bwriadu cynnal uwchgynhadledd ym mis Gorffennaf i bawb sydd â diddordeb, ar ochr Cymru a Lloegr i'r ffin.
English: First of all, can I welcome the Member back to the Chamber, and say that rail electrification is crucially important to the economy of south Wales, indeed, to the economy of the whole of Wales, and I'll be pleased to be able to present Members with a written update on this matter?
Welsh: Yn gyntaf oll, a gaf fi groesawu'r Aelod yn ôl i'r Siambr, a dweud bod trydaneiddio'r rheilffyrdd yn hanfodol bwysig i economi de Cymru, ac i economi Cymru gyfan yn wir, a byddaf yn falch o allu cyflwyno diweddariad ysgrifenedig i'r Aelodau ar y mater hwn?
English: The Severn crossing tolls on the border are a restriction on the south Wales economy and a cause of congestion. Would you agree with me that we should see those crossings become the responsibility of the Welsh Government as quickly as possible and, when that is the case, that those tolls should be abolished to ease that restriction on the local economy, and, indeed, end what is a long-running injustice that has annoyed an awful lot of people and organisations for a long time?
Welsh: Mae tollau croesi Afon Hafren ar y ffin yn cyfyngu ar economi de Cymru ac yn achosi tagfeydd. A fyddech yn cytuno y dylai'r croesfannau hynny ddod yn gyfrifoldeb i Lywodraeth Cymru cyn gynted ag y bo modd a phan fydd hynny'n digwydd, y dylid diddymu'r tollau i leddfu'r cyfyngiad hwnnw ar yr economi leol a rhoi diwedd yn wir ar yr anghyfiawnder maith sydd wedi gwylltio llawer iawn o bobl a sefydliadau ers amser hir?
English: Can I thank the Member for his question and say that we declared very publicly that we believe the tolls should be in the hands of the Welsh Government. Now, it's estimated that removing the tolls would boost productivity in Wales by something in the region of £100 million or more every year, and I can see no justification for continuing to disadvantage Welsh businesses once the concession ends. Now, it's our intention, were we able to, to reduce levels of the tolls, alleviating the burden on the economy, but the Member also points out rightly that the tolls are a cause of congestion. So, we also need to ensure that if we remove that cause of congestion, we don't simply add to the burden and the troubles that are caused at Brynglas tunnels and, instead, we make sure that we resolve the M4 as well.
Welsh: Diolch i'r Aelod am ei gwestiwn, ac a gaf fi ddweud ein bod wedi datgan yn gyhoeddus iawn ein bod yn credu y dylai'r tollau fod yn nwylo Llywodraeth Cymru? Nawr, amcangyfrifir y byddai cael gwared ar y tollau yn hybu cynhyrchiant yng Nghymru rywle oddeutu £100 miliwn neu fwy bob blwyddyn, ac ni allaf weld unrhyw gyfiawnhad dros barhau i beri anfantais i fusnesau Cymru pan ddaw'r consesiwn i ben. Nawr, ein bwriad ni, pe baem yn gallu, yw gostwng lefelau'r tollau, gan leddfu'r baich ar yr economi, ond mae'r Aelod hefyd yn nodi'n gywir fod y tollau'n achosi tagfeydd. Felly, mae angen i ni sicrhau hefyd, os ydym yn cael gwared ar achos y tagfeydd, nad ydym yn ychwanegu at y baich a'r trafferthion a achosir yn nhwnelau Bryn-glas a'n bod yn sicrhau yn lle hynny, ein bod yn datrys problem yr M4 hefyd.
English: I now call on the party spokespeople to ask questions of the Cabinet Secretary, and first this week, the Plaid Cymru spokesperson, Adam Price.
Welsh: Galwaf yn awr ar lefarwyr y pleidiau i ofyn cwestiynau i'r Ysgrifennydd Cabinet, ac yn gyntaf yr wythnos yma, llefarydd Plaid Cymru, Adam Price.
English: Diolch, Lywydd. Can I first of all formally congratulate the Cabinet Secretary on his appointment and wish him every success in what is a vitally important role? Now, you can't manage what you don't measure, so the saying goes. When it became clear that Wales was not going to meet the target of closing the gap, relative to the UK, for gross value added, instead of changing the strategy, one of his predecessors as economy Minister decided instead to change the target. Now, in the last term, the Government described gross disposable household income per head in its annual report as the best single measure of economic well-being. Given the fact that, in the latest figures, Welsh GDHI, relative to the UK, has fallen for the last two years for which figures are available - it's now down to its lowest level since 2002 - will the Cabinet Secretary accept that, according to what is his own Government's yardstick of success, he's failing the Welsh economy? What will he, as the new economy Secretary, decide to do - change the strategy or, once again, change the target?
Welsh: Diolch, Lywydd. Yn gyntaf oll, a gaf fi longyfarch Ysgrifennydd y Cabinet yn ffurfiol ar ei benodiad a dymuno pob llwyddiant iddo mewn rôl sy'n hanfodol bwysig. Nawr, ni allwch reoli'r hyn na allwch ei fesur, yn ôl y dywediad. Pan ddaeth yn amlwg nad oedd Cymru yn mynd i gyrraedd y targed o gau'r bwlch, o gymharu â'r DU, ar gyfer gwerth ychwanegol gros, yn hytrach na newid y strategaeth, penderfynodd un o'i ragflaenwyr fel Gweinidog dros yr Economi newid y targed yn lle hynny. Nawr, yn y tymor diwethaf, disgrifiodd y Llywodraeth incwm gwario gros aelwydydd y pen yn ei hadroddiad blynyddol fel y mesur gorau o les economaidd. O ystyried y ffaith, yn y ffigurau diweddaraf, bod incwm gwario gros aelwydydd yng Nghymru, o'i gymharu â'r DU, wedi gostwng yn y ddwy flynedd ddiwethaf y ceir ffigurau ar eu cyfer - mae bellach i lawr i'w lefel isaf ers 2002 - a yw Ysgrifennydd y Cabinet yn derbyn, yn ôl yr hyn sy'n ffon fesur llwyddiant i'w Lywodraeth ei hun, ei fod yn gwneud cam ag economi Cymru? Beth y bydd ef, fel yr Ysgrifennydd newydd dros yr Economi, yn penderfynu ei wneud - newid y strategaeth neu newid y targed unwaith eto?
English: Can I thank the Member for his question and congratulate him on his appointment as well? Indeed, can I congratulate the other two Members of Plaid Cymru who have been appointed to shadow me? Having three shadows makes me feel like a marked man, I must say. With regard to the specific questions that the Member raises, we will be developing a new economic strategy and I would hope that you would be able to contribute to that, and we will be reviewing those targets. There are many important indicators of economic success, and, let's face it, we now have record employment levels in Wales. We have unemployment falling faster here than across the rest of the UK. If you look at figures for tourism as well, you'll see that we have record success as well as on imports, on exports and on inward investment - Wales is performing better today than it did at any other point during devolution.
Welsh: A gaf fi ddiolch i'r Aelod am ei gwestiwn a'i longyfarch hefyd ar ei benodiad? Yn wir, a gaf fi longyfarch y ddau Aelod arall o Blaid Cymru sydd wedi'u penodi i fy nghysgodi? Mae cael tri chysgod yn gwneud i mi deimlo fel dyn â nod ar ei dalcen, mae'n rhaid i mi ddweud. O ran y cwestiynau penodol y mae'r Aelod yn eu crybwyll, byddwn yn datblygu strategaeth economaidd newydd a byddwn yn gobeithio y byddech yn gallu cyfrannu ati, a byddwn yn adolygu'r targedau hynny. Ceir llawer o ddangosyddion llwyddiant economaidd o bwys a gadewch i ni ei wynebu, mae lefelau cyflogaeth bellach yn uwch nag erioed yng Nghymru. Mae diweithdra yn gostwng yn gyflymach yma nag yng ngweddill y DU. Os edrychwch ar y ffigurau ar gyfer twristiaeth hefyd, fe welwch ein bod hefyd yn llwyddo'n well nag erioed ar fewnforion, ar allforion ac ar fewnfuddsoddiad - mae Cymru'n perfformio'n well heddiw nag ar unrhyw adeg arall yn ystod datganoli.
English: I'm amazed to see the Cabinet Secretary refer to exports as a symbol of Welsh success. Over the last two years, Welsh exports have dropped by over £2.6 billion. That's a drop of 20 per cent in total. Let's put that in a little bit of context, shall we? That's the same reduction in exports, proportionally, as the UK experienced in the economic crisis between 2008 and 2009. It's the equivalent of our current surplus in trade with the EU. Now, I agree with him that Brexit would indeed be a catastrophe for Welsh exports, but what about the catastrophe that has happened under this Government's own watch? Will he establish an urgent inquiry into the causes of the Welsh export collapse and will he also look, Llywydd, at the leakages to the Welsh economy as a result of imports? Can the Secretary confirm that German and Spanish specialist steel is being used in the eastern distributor road project, funded by his department - a road only yards away from this building, ironically on which a Welsh steelworks is actually located? If his answer is that these specialist products cannot be currently produced by Welsh companies, does that not demonstrate the need for a team of specialists, working with businesses in Wales, to identify opportunities in the procurement pipeline, like the team that we did have until his Government replaced them in January this year with a couple of part-time staff, a few seminars and a phone number.
Welsh: Rwy'n synnu gweld Ysgrifennydd y Cabinet yn cyfeirio at allforion fel symbol o lwyddiant Cymru. Dros y ddwy flynedd ddiwethaf, mae allforion o Gymru wedi gostwng dros £2.6 biliwn. Dyna ostyngiad o 20 y cant i gyd. Gadewch i ni roi hynny mewn cyd-destun. Mae'r gostyngiad hwnnw mewn allforion, yn gyfrannol, yr un faint ag y profodd y DU yn yr argyfwng economaidd rhwng 2008 a 2009. Mae'n cyfateb i'n gwarged presennol mewn masnach gyda'r UE. Nawr, rwy'n cytuno ag ef y byddai Prydain yn gadael Ewrop yn drychineb gwirioneddol i allforion o Gymru, ond beth am y trychineb a ddigwyddodd o dan oruchwyliaeth y Llywodraeth hon? A yw'n mynd i gynnal ymchwiliad brys i'r achosion dros y cwymp yn allforion Cymru, ac a fydd hefyd yn edrych, Lywydd, ar y colledion i economi Cymru o ganlyniad i fewnforion? A all yr Ysgrifennydd gadarnhau fod dur arbenigol o'r Almaen a Sbaen yn cael ei ddefnyddio yn y prosiect ffordd ddosbarthu ddwyreiniol, a ariennir gan ei adran - ffordd sydd lathenni yn unig o'r adeilad hwn, ffordd y lleolwyd gwaith dur Cymru arni, yn eironig? Os mai ei ateb yw na all cwmnïau o Gymru gynhyrchu'r cynhyrchion arbenigol hyn ar hyn o bryd, onid yw hynny'n dangos yr angen am dîm o arbenigwyr, yn gweithio gyda busnesau yng Nghymru, i nodi cyfleoedd caffael sydd ar y gweill, fel y tîm a oedd gennym tan i'w Lywodraeth eu cyfnewid ym mis Ionawr eleni am gwpl o staff rhan-amser, ychydig o seminarau a rhif ffôn.